kardosdrur/scandi-wiki huggingface dataset:
SPARQL

SPARQL er et forespørgselssprog, der adskiller sig fra forespørgselssproget SQL ved at søgningen er baseret på en subjekt-prædikat-objekt struktur, der er specificeret i Resource Description Framework (RDF). Navnet er et akronym for SPARQL Protocol And RDF Query Language.

SPARQL 1.0 blev udgivet af W3C i 2008 som 'den centrale standard for tilgang til data i Semantisk web', og SPARQL 1.1 i 2013.

SPARQL specifikationen fastlægger syntaks og semantik for forespørgsler, der kan gennemføres på tværs af forskellige datakilder, uanset om data foreligger i en database med RDF-struktur (en 'Triplestore'), eller gøres tilgængelige via RDF-kompatibelt programmel. Resultaterne af SPARQL-forespørgsler kan være resultatsæt eller nye RDF-strukturer.

SPARQL har fire forespørgselsformer:

 SELECT (VÆLG) - Returnerer alle eller en delmængde af fundne variabler, knyttet til forespørgselsmønsteret.
 CONSTRUCT (KONSTRUER) - Returnerer en RDF-graf konstrueret ved at erstatte variabler i et sæt af subjekt-prædikat-objekt skabeloner. Denne funktion muliggør en programmeret ændring (udvidelse, præcisering) af søgningen, der er baseret på de hidtil matchede værdier.
 ASK (SPØRG) - Returnerer en boolesk værdi, der angiver, om et forespørgselsmønster matcher eller ej.
 DESCRIBE (BESKRIV) - Returnerer en RDF-graf, der beskriver de fundne ressourcer.

GeoSPARQL 

GeoSPARQL er en standard, publiceret af Open Geospatial Consortium, der understøtter repræsentation og forespørgsel af geospatiale data på det semantiske web.

GeoSPARQL beskriver geografiske (geospatiale) data i RDF's subjekt-prædikat-objekt format og udvider SPARQL forespørgselssproget til søgninger i geografiske datasæt, geodata. GeoSPARQL specificerer geometrier (f.eks. linjer, punkter, polygoner, multipunkter, etc.), håndtering af forskellige referencesystemer,
og formulering af rumlige relationer (f.eks. berøring, skæring, overlapning osv.) og koordinatberegninger baseret på de fremsøgte geodata. Koordinater forudsættes kodet i overensstemmelse med Well-Known-Text (WKT) eller
Geography Markup Language (GML).

GeoSPARQL giver geografiske informationssystemer (GIS) øgede anvendelsesmuligheder.

Referencer

Se også 
 Liste over SPARQL-implementeringer for databaser, der har implementeret SPARQL-standarden
 En bredere liste over SPARQL anvendelser
 SPARQL skabelon med eksempler (på dansk)

Programmeringssprog
Internet
Semantic web
Varm kilde

En varm kilde, hydrotermisk kilde eller geotermisk kilde er en kilde produceret ved fremkomsten af geotermisk opvarmet grundvand på overfladen af jorden.

Grundvandet opvarmes enten af overfladisk magma (smeltet klippe) eller ved cirkulation gennem forkastninger til varm klippe dybt i jordskorpen. I begge tilfælde er kilden til varmen radioaktivt henfald af naturligt forkommende radioaktive grundstoffer i Jordens kappe, laget under jordskorpen.

Eksempler på en speciel varm kildetype på land er geysere (kommer periodisk i udbrud).

Varme kilder på havbunden kaldes hydrotermiske væld.

Se også 
 Fumarole
 Boblerev

 
Geotermiske områder
Økologi
Myrhorod

Myrhorod' () eller Mirgorod (}) er en by i Poltava oblast (provins) i det centrale Ukraine. Den fungerer som administrationscenter i Myrhorod rajon (distrikt), er byen selv er en By af regional betydning og hører ikke til rajonen. Den er beliggende ved floden Khorol. Byen havde i 2021 en befolkning på omkring 38.447 mennesker.

Historie 
Byen blev grundlagt enten i det 12. eller 13. århundrede som et fort ved den østlige grænse til Kievan Rus'. Ifølge en legende var fortet et sted for fredsforhandlinger, der gav byen sit navn (bogstaveligt talt Fredens by). 

Fra 1471 til 1667 var byen en del af Kiev voivodeship under Storhertugdømmet Litauen og den Polske Krone.

Myrhorod blev første gang nævnt i krøniker i 1575, da Stephen Báthory gjorde den til en regimentsby i 1575. Myrhorod var en kongeby i Polen.

Mirgorod er titlen på en cyklus af historier skrevet af Nikolaj Gogol på russisk.

Siden 1912 har Myrhorod været kendt for sit underjordiske mineralvand.

Galleri

Referencer

Eksterne henvisninger

 

Byer i Poltava oblast
Kurbyer
Mads Skau

Mads Skau (født 22. februar 1967 i Haderslev) er en dansk landmand og politiker fra Venstre som har været borgmester i Haderslev Kommune siden 1. januar 2022.

Den forrige borgmester i Haderslev, H.P. Geil, meddelte i septemper 2020 at han ville stoppe i lokalpolitik ved kommunalvalget 2021, og Skau blev efterfølgende i december valgt som Venstres nye spidskandidat til kommunalvalget. Skau var på det tidspunkt ikke medlem af kommunalbestyrelsen i Haderslev Kommune, men havde siddet i regionsrådet i Region Syddanmark fra 2018. Han havde også været byrådsmedlem i den tidligere Vojens Kommune fra 1998 til 2006 og efterfølgende i Haderslev Kommune frem til 2009.

Ved kommunalvalget 2021 blev Skau valgt med 2116 personlige stemmer og kunne efterfølgende forhandle sig til at blive den nye borgmester i Haderslev Kommune.

Skau har været gårdejer siden 1991. Han er gift og har tre børn.

Referencer 

Borgmestre fra Venstre
Borgmestre i Danmark 2022-2025
Regionsrådsmedlemmer fra Venstre
Remchingen

Remchingen er en kommune i landkreis Enzkreis, i den tyske delstat Baden-Württemberg.

Remchingen har 12.000 indbyggere. Kommunen ligger ved floden Pfinz. Samfundet er omkring 15 kilometer fra byen Karlsruhe.

Distrikter 
Remchingen består af fire distrikter:

 Wilferdingen
 Nöttingen
 Singen
 Darmsbach

Fotos 

Kommuner i Baden-Württemberg
Amadeus IT Group

Amadeus IT Group, S.A. et spansk it-selskab, der leverer software til rejse- og turisme-industrien. Omsætningen var i 2019 på 5,578 mia. euro og der var 19.000 ansatte.
Amadeus tilbyder søgning, pris, booking, billettering til rejseudbydere og rejsebureauer gennem Amadeus CRS. Der tilbydes også software til reservationer, opgørelse og rejsekontrol. Blandt kunderne er flyselskaber, hoteller, rejsearrangører, forsikringsselskaber, biludlejning, jernbane, færger og rejsebureauer.
Amadeus blev oprindeligt skabt som et neutralt globalt distributionssystem (GDS) af Air France, Iberia, Lufthansa og SAS i 1987, for at rejsebureauer og kunder kunne være i real time kontakt med hinanden.
Amadeus CRS er den største GDS-udbyder i verdens rejse og turisme branche, de havde en markedsandel på 37 % i 2009.

Referencer 

It-virksomheder fra Spanien
Grupo ACS

ACS, Actividades de Construcción y Servicios, S.A. er en spansk bygge- og anlægsvirksomhed. Desuden arbejdes med diverse services og telekommunikation. I 2019 var omsætningen på 39. mia. euro og der var 190.000 ansatte.. Den blev etableret i 1997 ved en fusion mellem OCP Construcciones, S.A. og Ginés Navarro Construcciones, S.A.. I dag er de tilstede i Tyskland, Indien, Brasilien, Chile, Marokko og Australien. Hovedkvarteret er i Madrid og formanden er Florentino Pérez.

Referencer 

Bygge-, konstruktions- og anlægsvirksomheder fra Spanien
Fomento de Construcciones y Contratas

Fomento de Construcciones y Contratas, S.A. (FCC) er en spansk bygge- og anlægsvirksomhed med hovedkvarter i Barcelona. Virksomhedens omsætning var i 2019 på 6,276 mia. euro og der var 59.000 ansatte.
Før 2014 var over 50 % af aktierne ejet af grundlæggerens datter, Esther Koplowitz og andre. I 2014 købte George Soros 25 %.

Virksomhedens historie begyndte i Barcelona i 1900 som Fomento de Obras y Construcciones S.A., der blev kendt som FOCSA. Construcciones y Contratas, blev etableret i Madrid i 1941. I 1992 fusionerede de to virksomheder og blev til Fomento de Construcciones y Contratas, S.A..

Referencer 

Bygge-, konstruktions- og anlægsvirksomheder fra Spanien
Sortehavslavlandet

Sortehavslavlandet er et geografisk område ved østenden af den Pontisk-kaspiske slette og den østeuropæiske slette, i det sydlige Ukraine.

Beliggenhed 
Lavlandet ligger langs den nordlige kyst af Sortehavet, der strækker sig fra vest til øst fra Donausletten, sammenhængende med Valakiske slette og danner Nedre Donau-sletten og Budjak. På den anden side af Molochna-floden mod øst ligger det smalle Azov Lavland. Mod sydøst strækker Sortehavslavlandet sig ud på Krim-halvøen, hvor det er kendt som Krimlavlandet. De nordlige grænser består af flere højlande såsom Moldaviske Plateau, Podoliske slette, Dnepr-højlandet, Zaporizjzjiske kam, Azovhøjlandet. Azov-, Krim- og Bugeac-lavlandet anses for at være en forlængelse af Sortehavslavlandet og dets regionale yderpunkter.

Beskrivelse 
Sortehavslavlandet er en akkumulerende, svagt opdelt slette, som er en del af den større østeuropæiske slette gradvist skråner mod Sortehavet og det Azovske Hav.

Kilder og henvisninger 

 Black Sea Lowland på Encyclopedia of Ukraine .
 Sortehavets lavland ved Ukrainian Soviet Encyclopedia

Ukraines geografi
Sortehavet
Air Seven

AirSeven er et dansk charterflyselskab der flyver under Copenhagen Air Taxi's driftstilladelse.

Flyselskabet blev grundlagt i 2020 under Corona pandemien.

Flyflåde 
 AirSeven's flåde består af 4 fly (Februar 2023) og der er endnu ikke forventet flere fly.
 3 Boeing 737-400 fly samt 1 Boeing 737-800NG

Kilder og henvisninger

Flyselskaber i Danmark
Khorol (flod)

Khorol () er en flod i Ukraine, en højre biflod til Psel i Dnepr-bassinet. Den er 208 km lang og har et afvandingsområde på 3.340 km2. Floden har sit udspring nær landsbyen Chervona Sloboda i Nedryhailiv rajon, Sumy oblast.

Generelle data 
Længden af floden er 308 km hvoraf 241 km er inden for Poltava oblast. Den har et afvandingsareal på 3.870 km². Den har et gennemsnitligt fald på 0,3 m/km. Flodslettens bredde er fra 0,2-0,5 km til 1,5-2 km og har sumpet, busk- og engvegetation. Floden har en bredde på mellem 10 og 60 meter. Den øvre del tørrer ud i 40-50 dage. Floden fryser i slutningen af november eller i begyndelsen af december og isen bryder op i marts.

Vigtigste bifloder 
Til højre: Sakunykha, Rubanka, Vilshana, Tataryna, Oznytsia, Lykhobabivka, Kharpachka, Khomutets, Gremiacha, Kuturzhykha, Avramivka, Lahodynka, Holubykha, Yenkivka, Kryva Ruda, Saha, Tataryna, Shcherbanka.

Byer langs floden 
Byer langs floden er Lypova Dolyna, Khorol samt kurbyen Myrhorod.

Brug 
Floden bruges til vandforsyning, kunstvanding og fiskeri. Der er adskillige reguleringer og reservoirer langs floden.

Khorol i historie og kultur 
En bosættelse fra bronzealderen er fundet i floddalen, såvel som tidlige slaviske bosættelser og Chernyakhiv-kulturens gravplads. Et slag mellem de rusyns og polovtsiske tropper fandt sted på bredden af floden i 1185. Landskaber omkring Khorol har tiltrukket sig opmærksomhed fra mange kunstnere.

Geografi 
Khorol starter nord for landsbyen Chervona Sloboda, flyder af Prydniprovska lavland på territoriet Nedryhailiv, Lypova Dolyna, nær Sumy oblast, Hadiach, Myrhorod, Khorol, Semenivka og Hlobyne i Poltava oblast. Khorol flyder hovedsageligt mod syd, mellem byerne Myrhorod og Khorol - mod sydvest, derefter mod sydøst. Den løber ud i Psel i den nordlige udkant af landsbyen Popivka, Hlobyne og Poltava.

Kilder og henvisninger 

 Географічна енциклопедія України: в 3-х томах / Редколегія: О. М. Маринич (відпов. ред.) та ін. — К.: «Українська радянська енциклопедія» імені М. П. Бажана, 1989.
 За ред. А.В. Кудрицького Полтавщина : Енцикл. довід.. — К.: УЕ, 1992. — С. 1024.
 Енциклопедія українознавства. У 10-х томах. / Головний редактор Володимир Кубійович. — Париж; Нью-Йорк: Молоде життя, 1954—1989.
 "По річках України", К., 1938.

Floder i Sumy oblast
Floder i Poltava oblast
Ole Vind (borgmester)

Ole Vind (født 10. januar 1964) er en dansk politiker (Venstre) og tidligere forstander på Flemming Efterskole. Han er borgmester i Hedensted Kommune fra 1. januar 2022.

Vind blev valgt til byrådet i den daværende Tørring-Uldum Kommune i 2001 og har siddet i byrådet i den sammenlagte Hedensted Kommune fra dens oprettelse i 2007. Da den tidligere Venstre-borgmester i Hedensted Kommune Kirsten Terkilsen i 2018 meddelte at hun ikke ville genopstille ved kommunalvalget 2021, blev Ole Vind valgt til ny spidskandidat for Venstre. Efter kommunalvalget blev Vind ny borgmester efter Kasper Glyngø fra Socialdemokratiet.

Forstander på Flemming Efterskole 
Vind er uddannet lærer fra Jelling Seminarium. Han startede som gymnastiklærer på Flemming Efterskole i 1987 og var skolens forstander fra 1998 til udgangen af 2021 hvor han forlod posten for blive borgmester i Hedensted Kommune. I 2020 gjorde Vind sig bemærket med en dansevideo på Facebook som gik viralt. Videoen som skulle byde eleverne velkommen tilbage efter en corona-nedlukning i begyndelsen af året, var en efterligning af en dansescene med Hugh Grant fra filmen Love Actually fra 2003.

Familie 
Vind er gift og har 3 børn.

Referencer 

Borgmestre fra Venstre
Borgmestre i Danmark 2022-2025
Borgmestre i Hedensted
Skoleledere fra Danmark
Jul på Vesterbro (flertydig)

Jul på Vesterbro har flere betydninger:

 Jul på Vesterbro - en voksen-julekalender første gang vist i 2003.
 Jul på Vesterbro (soundtrack) - et soundtrack fra 2003 fra julekalenderen af samme navn.
 "Jul på Vesterbro" (sang) - en sang af Anders Matthesen udgivet første gang i 2000, og i 2003 brugt som titelsang i julekalenderen af samme navn.
Dubno

Dubno' (, ) er en by og en hromada (kommune) i Ukraine beliggende ved floden Ikva i Rivne oblast (provins) i det vestlige Ukraine. Den fungerer som administrationscenter i Dubno rajon (distrikt). Byen ligger på krydset af to store europæiske landevejsruter, E40 og E85. Byen havde i 2021 en befolkning på omkring 37.257 mennesker. Den ligger i den historiske region Volhynien.

Under Den kolde krig var den hjemsted for den sovjetiske Dubno luftbase. Byen er også berømt for Dubno Slot.

Galleri

Referencer

Eksterne henvisninger

 

Byer i Rivne oblast
Iberdrola

Iberdrola er en spansk multinational energikoncern indenfor forsyning, elproduktion og naturgas. Den Bilbao-baserede virksomhed har en omsætning på 33 mia. euro, omkring 45.000 ansatte og ca. 32 mio. kunder. Datterselskaber inkluderer Scottish Power, Avangrid og andre. Det er verdens næststørste producent af vindenergi.

Iberdrola blev skabt 1. november 1992 ved en fusion mellem Hidroeléctrica Española og Iberduero. Hidroeléctrica Española, også kendt som Hidrola, begyndte i 1907, mens Iberduero opstod ved en fusion mellem Hidroeléctrica Ibérica og Saltos del Duero i 1944.

Referencer 

Energivirksomheder fra Spanien
Kostopil

Kostopil (}, ) er en lille by, der oprindeligt hed Ostlec Wielki eller Ostaltsi, ved Zamchysko-floden i Rivne oblast i det vestlige Ukraine (historisk Volhynien). Den var administrationsby i Kostopil rajon frem til 2020, men ligger nu i Rivne rajon.
Byen havde i 2021 en befolkning på omkring 31.060 mennesker.

Historie 
Kostopil tilhørte fyrst Władysław Dominik Zasławski og er nævnt i 1648-58-registrene. Den var oprindeligt en landsby baseret på en lokal jernmine, men i 1792 fik den lokale godsejer, Leonard Wortzel, byprivilegier for sin ejendom, herunder retten til en årlig messe fra Stanisław August Poniatowski, den sidste konge af Den polsk-litauiske realunion. På dette tidspunkt ændrede Wortzel byens navn til Kostopol.

Referencer

Eksterne henvisninger

 

Byer i Rivne oblast
Barcelona Open 2023

Barcelona Open 2023 var en tennisturnering for mænd, der blev spillet udendørs på grusbaner i Real Club de Tenis Barcelona-1899 i Barcelona, Spanien i perioden 17. - 23. april 2023. Det var den 70. udgave af Barcelona Open, og turneringen er del af ATP Tour 2023 i kategorien ATP 500.

Singletitlen blev vundet af Carlos Alcaraz, som vandt titlen for andet år i træk. I finalen vandt han med 6-3, 6-4 over Stefanos Tsitsipas, og han gik igennem turneringen uden sættab. Alcaraz vandt sin niende ATP-titel, heraf den tredje på ATP 500-niveau, men det var første gang, at han genvandt en ATP-titel. Det var hans tredje ATP-titel i 2023. Tsitsipas var i Barcelona Open-finalen for tredje gang, efter at han i 2018 og 2021 havde tabte finalerne til Rafael Nadal.

I doubleturneringen sejrede Máximo González og Andrés Molteni, som i finalen besejrede Wesley Koolhof og Neal Skupski med 6-3, 6-7(8), [10-4]. González og Molteni deltog i turneringen som kvalifikanter og vandt deres tredje ATP-titel i 2023. Máximo González vandt sin 15. doubletitel på ATP Tour, mens sejren var Andrés Moltenis 14. ATP-titel i double.

Præmier 

Den samlede præmiesum for Barcelona Open 2023 androg € 2.722.480, hvilket var en stigning på 2,3 % i forhold til den foregående turnering i 2022.

Herresingle

Hovedturnering 

I hovedturneringen deltog 48 spillere, der var fordelt på:
 38 spillere, der havde kvalificeret sig i kraft af deres placering på ATP's verdensrangliste pr. 8. marts 2023 (seks uger før turneringens start).
 4 spillere, der havde modtaget et wildcard (markeret med WC).
 6 spillere, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen havde deltagelse af 24 spillere, der spillede om de sidste seks ledige pladser i hovedturneringen. Fire af de 24 spillere deltog på grundlag af et wildcard.

Følgende spillere kvalificerede sig til hovedturneringen:

Ingen spillere gik videre til hovedturneringen som lucky loser.

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 2 par, der havde modtaget et wildcard (markeret med WC).
 1 par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 Barcelona Open   
 ATP Tour - Barcelona 2023

Noter 

2023
ATP Tour 2023
Min søsters børn (flertydig)

Min søsters børn kan henvise til flere artikler:

 Min søsters børn - om den dansk film-serie
 Min søsters børn (film fra 1966) – dansk film fra 1966 af Annelise Reenberg
 Min søsters børn (film fra 2001) – dansk film fra 2001 af Tomas Villum Jensen

Se også 
 Min søsters børn på bryllupsrejse - dansk film fra 1967 af Annelise Reenberg
 Min søsters børn vælter byen - dansk film fra 1968 af Annelise Reenberg
 Min søsters børn når de er værst - dansk film fra 1971 af Annelise Reenberg
 Min søsters børn i sneen - dansk film fra 2002 af Tomas Villum Jensen
 Min søsters børn i Ægypten - dansk film fra 2004 af Kasper Barfoed
 Min søsters børn vælter Nordjylland - dansk film fra 2010 af Martin Miehe-Renard
 Min søsters børn alene hjemme - dansk film fra 2012 af Martin Miehe-Renard
 Min søsters børn i Afrika - dansk film fra 2013 af Martin Miehe-Renard
 Min søsters børn og guldgraverne - dansk film fra 2015 af Niels Nørløv Hansen
Tour of the Alps 2022

Tour of the Alps 2022 var den 45. udgave af det italienske/østrigske etapeløb Tour of the Alps. Cykelløbets fem etaper blev kørt over 727,9 km fra 18. april med start i Cles i Italien, til 22. april 2022 hvor det sluttede i Lienz i Østrig. Løbet var en del af UCI ProSeries 2022. Den samlede vinder af løbet blev franske Romain Bardet fra .

Etaperne

1. etape

2. etape

3. etape

4. etape

5. etape

Resultater

Samlede stilling

Sprintkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2022
UCI ProSeries 2022
Alan Jones (bassist)

Alan Jones (født 6. februar 1947 i London, England) er en engelsk elbassist og sessionmusiker.

Jones spillede som ung guitar, men skiftede til elbas, da han hørte bassisten Jet Harris. Han har spillet med musikere som Tom Jones, Engelbert Humperdinck, Olivia Newton-John, Cliff Richard etc, men er nok mest og bedst kendt for sit arbejde som sessionbassist i gruppen The Shadows fra (1978-1989). Han har også spillet med på mange musicals på de forskellige teatre i London. Jones har som sessionbassist indspillet på over tusinde sessions, og været med på 33 nr. 1 hitsingler.

Udvalgt diskografi 

 Voyage (A Journey Into Discoid Funk) (1978) - Brian Bennett
 Thank You Very Much - live (1978) - Cliff Richard og The Shadows
 String of Hits (1979) - The Shadows
 Change of Address (1980) - The Shadows
 Hits Right Up Your Street (1981) - The Shadows
 Life in the Jungle (1982) - The Shadows
 Live at Abbey Road (1982) - The Shadows
 XXV (1983) - The Shadows
 Guardian Angel (1984) - The Shadows
 Moonlight Shadows (1986) - (med på enkelte numre)
 Steppin to The Shadows (1989) - The Shadows
 Tangent (1994) - Jet Harris
 A Shadow in Time (1995) (solo cd)
 Two of a Kind (1997) - Alan Jones & Jet Harris

Singler med The Shadows 

 "Don't Cry for Me Argentina" / "Montezuma's Revenge" * (1979/ *1977) (med på side A)
 "Theme from 'The Deer Hunter' (Cavatina)" / "Bermuda Triangle" * (1979/ *1977) (med på Side A)
 "Rodrigo's Guitar Concerto" / "Song for Duke" (1979)
 "Riders in the Sky" / "Rusk" (1979)
 "Heart of Glass" / "Return to the Alamo" * (1979/ *1977) (med på side A)
 "Equinoxe Part V" / "Fender Bender" (1980)
 "Mozart Forte" / "Midnight Creepin'" (1980)
 "The Third Man" / "The Fourth Man" (1981)
 "Chi Mai" / "Summer Love '59" (1981)
 "Telstar" / "Summer Love '59" (1981)
 "Imagine/Woman" / "Hats Off to Wally" (1981)
 "Theme from Missing" / "The Shady Lady" (1982)
 "Treat Me Nice" / "Spot the Ball" (1982)
 "Diamonds" / "Elevenis" (1983)
 "Goin' Home" (Theme from Local Hero) / "Cat 'N' Mouse" * (1983/ *1982)
 "On a Night Like This" / "Thing-Me-Jig" * (1984/ *1981)
 "Moonlight Shadow" / "Johnny Staccato" * (1985/ *1984)
 "Dancing in the Dark" / "Turning Point" * (1985/ *1984)
 "Themes from EastEnders & Howards' Way" / "No Dancing" * (1987/ *1982)
 "Pulaski" (Theme from the BBC TV series) / "Change of Address" * (1987/ *1980)
 "Walking in the Air" (Theme from The Snowman) / "Outdigo" * (1987/ *1980)

DVD /VHS Film 

 Cliff Richard & The Shadows - Thank you Very Much - Live at The London Palladium (1978)
 Cliff Richard & The Shadows - Together - Live in Birmingham (1984)
 The Shadows - The Shadows Live In Birmingham (1984)

Eksterne henvisninger 
 om Alan Jones

Bassister fra England
Studiemusikere
Repsol

Repsol S.A. er et spansk multinationalt olie- og gasselskab med hovedkvarter i Madrid. Virksomheden beskæftiger sig med alle områder indenfor olie og gas, hvilket inkluderer efterforskning, udvinding, raffinering, distribution, marketing, petrokemikalier, elproduktion og handel. I 2021 var omsætningen på 52 mia. euro og der var 24.000 ansatte. Repsols historie går tilbage til det statsejede CAMPSA (Compañía Arrendataria del Monopolio de Petróleos S.A.), der blev etableret i 1927. I 1997 blev Repsol privatiseret.

Referencer 

Energivirksomheder fra Spanien
Tony Rivers

Tony Rivers opr. Douglas Anthony Thompson (født 21. december 1940 i County Durham, England) er en engelsk sanger, arrangør og producer.

Rivers har i en lang årrække sunget i kor og arrangeret vokal arrangementer og været medproducent på plader og turneer med Cliff Richard og dennes backing gruppe op gennem 1970´erne og til sidst i 1980´erne. Han har også sunget som sessionmusiker og i kor bag musikere såsom Shakin Stevens, Roger Daltrey, Sheena Easton, Soft Machine, The Who, Pink Floyd, The Shadows etc.

Udvalgt diskografi  

 I am nearly famous (1976) - med Cliff Richard
 Rock Dreams (1977) - med Brian Bennett Band
 Every face tells a Story (1977) - med Cliff Richard
 Small corners (1978) - med Cliff Richard
 Thank You Very Much - live  (1978) - med Cliff Richard og The Shadows
 Rock 'n' Roll Juvenile (1979) - med Cliff Richard
 Now You See Me, Now You Don't (1982) - med Cliff Richard
 Dressed for the Occasion (1983) - med Cliff Richard og London Philharmoic Orchestra 
 Silver (1983) - med Cliff Richard
 Rock 'n' Roll Silver (1983) - med Cliff Richard
 The Rock Connection (1984) - med Cliff Richard
 Guardian Angel (1984) - med The Shadows (med på to numre)

Eksterne henvisninger
  Homepage

Sangere fra England
Arrangører
Producenter